**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

DĖL DIDŽIAUSIO LEISTINO PAREIGYBIŲ, FINANSUOJAMŲ IŠ SAVIVALDYBĖS BIUDŽETO, SKAIČIAUS BIUDŽETINĖSE ĮSTAIGOSE NUSTATYMO

2015 m. rugpjūčio 20 d. Nr. T-

Panevėžys

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu ir atsižvelgdama į Savivaldybės tarybos 2011 m. gruodžio 13 d. sprendimą Nr. T-253 „Dėl Panevėžio rajono savivaldybės ikimokyklinio ugdymo įstaigų etatų normatyvų tvirtinimo“, Savivaldybės taryba n u s p r e n d ž i a:

1. Nustatyti didžiausią leistiną pareigybių, finansuojamų iš savivaldybės biudžeto, skaičių biudžetinėse įstaigose (pridedama).

2. Pripažinti netekusiu galios Savivaldybės tarybos 2014 m. rugpjūčio 28 d. sprendimą Nr. T-153 „Dėl didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose nustatymo“ su visais pakeitimais ir papildymais.

 3. Sprendimas įsigalioja nuo 2015 m. rugsėjo 1 d.

Stasė Venslavičienė

2015-07-17

PATVIRTINTA

 Panevėžio rajono savivaldybės

 tarybos 2015 m. rugpjūčio 20 d.

 sprendimu Nr. T-

**DIDŽIAUSIAS LEISTINAS PAREIGYBIŲ, FINANSUOJAMŲ IŠ SAVIVALDYBĖS BIUDŽETO, SKAIČIUS BIUDŽETINĖSE ĮSTAIGOSE**

|  |  |  |
| --- | --- | --- |
| Eil. Nr. | Biudžetinės įstaigos pavadinimas | Didžiausias leistinas pareigybių (etatų) skaičius |
| 1. | Krekenavos Mykolo Antanaičio gimnazija | 26 |
| 2. | Paįstrio Juozo Zikaro gimnazija  | 35,63 (1,62\*) |
| 3. | Raguvos gimnazija  | 25,5 |
| 4. | Ramygalos gimnazija | 41 |
| 5. | Smilgių gimnazija | 33 (2,68\*) |
| 6. | Velžio gimnazija | 30,25  |
| 7. | Naujamiesčio vidurinė mokykla | 19,75 |
| 8. | Dembavos progimnazija  | 15,5 |
| 9. | Berčiūnų pagrindinė mokykla | 14,19  |
| 10. | Geležių pagrindinė mokykla | 15,94 |
| 11. | Karsakiškio Strazdelio pagrindinė mokykla | 18,5 (0,5\*) |
| 12. | Linkaučių pagrindinė mokykla | 17,6 (1,12\*) |
| 13. | Miežiškių pagrindinė mokykla | 12,95 |
| 14. | Paliūniškio pagrindinė mokykla | 14,75 |
| 15. | Upytės Antano Belazaro pagrindinė mokykla | 22,25 (1,65\*) |
| 16. | Vadoklių pagrindinė mokykla | 15,44 |
| 17. | Žibartonių pagrindinė mokykla | 21,64 (0,56\*) |
| 18. | Bernatonių mokykla-darželis | 13,25 (2,37\*) |
| 19. | Pažagienių mokykla-darželis | 21,83 (3,93\*) |
| 20. | Piniavos mokykla-darželis | 29,42 (6,95\*) |
| 21. | Dembavos lopšelis-darželis „Smalsutis“ | 22,05 (4,49\*) |
| 22. | Krekenavos lopšelis-darželis „Sigutė“ | 23,62 (4,11\*) |
| 23. | Naujamiesčio lopšelis-darželis „Bitutė“ | 21,6 (3,99 \*) |
| 24. | Raguvos lopšelis-darželis „Skruzdėliukas“ | 15,45 (3,52\*) |
| 25. | Ramygalos lopšelis-darželis „Gandriukas“ | 24,92 (5,8\*) |
| 26. | Velžio lopšelis-darželis | 34,09 (6,8\*) |
| 27. | Muzikos mokykla | 7 |
| 28. | Pedagoginė psichologinė tarnyba | 7,5 (5,75\*) |
| 29. | Švietimo centras | 8,75 |
| 30. | Viešoji biblioteka | 70,25 |
| 31. | Ėriškių kultūros centras  | 9 |
| 32. | Krekenavos kultūros centras | 9,5 |
| 33. | Liūdynės kultūros centras  | 9,5 |
| 34. | Miežiškių kultūros centras  | 13 |
| 35. | Naujamiesčio kultūros centras-dailės galerija  | 7,5 |
| 36. | Paįstrio kultūros centras  | 8,75 |
| 37. | Raguvos kultūros centras | 7,75 |
| 38. | Ramygalos kultūros centras | 7,75 |
| 39. | Smilgių kultūros centras | 8 |
| 40. | Šilagalio kultūros centras  | 6 |
| 41. | Tiltagalių kultūros centras  | 7,75 |
| 42. | Vadoklių kultūros centras | 7 |
| 43. | Vaikų globos namai | 39,5 |
| 44. | Socialinių paslaugų centras | 55,75 |
| 45. | Visuomenės sveikatos biuras | 14 |
| 46. | Priešgaisrinė tarnyba | 76 |

 \* didžiausio leistino pareigybių skaičiaus dalis, finansuojama iš valstybės biudžeto, taikant ikimokyklinio ugdymo krepšelio finansavimo bei mokinių krepšelio lėšų paskirstymo principus.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS ADMINISTRACIJOS**

**PERSONALO ADMINISTRAVIMO SKYRIUS**

Panevėžio rajono savivaldybės tarybai

# **AIŠKINAMASIS RAŠTAS DĖL SPRENDIMO**

#  **„DĖL DIDŽIAUSIO LEISTINO PAREIGYBIŲ, FINANSUOJAMŲ IŠ SAVIVALDYBĖS BIUDŽETO, SKAIČIAUS BIUDŽETINĖSE ĮSTAIGOSE NUSTATYMO“ PROJEKTO**

2015-07-17

Panevėžys

 **1. Projekto rengimą paskatinusios priežastys.**

Panevėžio rajono savivaldybės biudžetinių įstaigų vadovų prašymai padidinti nustatytą didžiausią leistiną pareigybių skaičių, vadovaujantis Savivaldybės tarybos 2011 m. gruodžio 13 d. sprendimu Nr. T-253 „Dėl Panevėžio rajono savivaldybės ikimokyklinio ugdymo įstaigų etatų normatyvų tvirtinimo“ ir Velžio gimnazijos bei Miežiškių pagrindinės mokyklos didžiausio leistino pareigybių skaičiaus keitimas dėl vykdomos švietimo įstaigų reorganizacijos.

**2. Sprendimo projekto esmė ir tikslai.**

Šiuo sprendimo projektu nustatomas didžiausias leistinas pareigybių, finansuojamų iš savivaldybės biudžeto, skaičius biudžetinėse įstaigose, kurių savininko teises ir pareigas įgyvendinanti institucija yra Savivaldybės taryba.

 Sprendimo projekte siūlomi pakeitimai:

1. Paįstrio Juozo Zikaro gimnazijoje dėl steigiamos papildomos ikimokyklinio ugdymo grupės didinti pareigybių skaičių 3,25 – auklėtojo pareigybės (grupė dirba 10,30 val.) 1,5 etato, auklėtojo padėjėjo pareigybės 1 etatas, meninio ugdymo pedagogo pareigybės 0,25 etato, dietisto pareigybės 0,25 etato ir darbininko pareigybės 0,25 etato.

2. Smilgių gimnazijoje dėl ikimokyklinio ugdymo skyriaus darbo laiko pailginimo, atsižvelgiant į tėvų prašymus, didinti auklėtojo pareigybės 0,5 etato ir dietisto pareigybės 0,5 etato.

 3.Velžio gimnazijoje padidinti 3,75 pareigybės, perkeliant dalyvaujančios reorganizacijoje Katinų pagrindinės mokyklos pareigybes, kurios lieka Katinų skyriuje – virėjo pareigybės 0,25 etato, valytojo pareigybės 2 etatai, kiemsargio pareigybės 1 etatas ir darbininko pareigybės 0,5 etato. Katinų pagrindinėje mokykloje iki reorganizacijos buvo 8,75 pareigybės, iš jų naikinamos 5 – buhalterio pareigybės 0,75 etato, ūkvedžio pareigybės 0,5 etato, sekretorės pareigybės 0,5 etato, valytojo pareigybės 0,75 etato, sargo pareigybės 2 etatai ir virėjo pareigybės 0,5 etato.

 4. Miežiškių pagrindinėje mokyklos padidinti 3,75 pareigybės, perkeliant dalyvaujančios reorganizacijoje Kurganavos pagrindinės mokyklos pareigybes, kurios lieka Kurganavos skyriuje – priešmokyklinės grupės vyr. auklėtojo 0,5 pareigybės, ūkvedžio pareigybės 0,5 etato, valytojo pareigybės 1 etatas, kiemsargio pareigybės 0,75 etato, darbininko pareigybės 0,5 etato ir virėjo pareigybės 0,5 etato. Kurganavos pagrindinėje mokykloje iki reorganizacijos buvo 12,5 pareigybės, iš jų naikinamos 8,75 – buhalterio pareigybės 0,75 etato, sekretorės pareigybės 0,5 etato, rūbininko pareigybės 0,5 etato, valytojo pareigybės 1 etatas, sargo pareigybės 2 etatai, kūriko pareigybės 3,5 etato, santechniko pareigybės 0,5 etato.

 Pažymėtina, jog Lietuvos Respublikos darbo kodekso 138 str. įtvirtinta nuostata, kad bet koks įstaigos reorganizavimas (šiuo atveju prijungimas prie kitos įstaigos), t. y. reorganizacijos faktas negali būti teisėtas pagrindas atleisti darbuotojus iš užimamų pareigų. Reorganizuojant įstaigas su darbuotojais, sutikusiais pakeisti darbo sutarties sąlygas, darbo santykiai tęsiasi liekančiame veikti juridiniame asmenyje. Tuo atveju, kai jau reorganizuotas juridinis asmuo, t. y. Velžio gimnazijos ir Miežiškių pagrindinės mokyklos vadovai priims sprendimą dėl vidinių struktūrinių pertvarkymų, naikinant kai kurias pareigybes, darbuotojai bus įspėjami ir atleidžiami pagal Lietuvos Respublikos darbo kodekso 129 str., laikantis 130 ir 140 str. nustatytos tvarkos. Atlikus struktūrinius pertvarkymus, esant būtinybei, bus parengtas Savivaldybės tarybos sprendimo projektas dėl Velžio gimnazijos ir Miežiškių pagrindinės mokyklos didžiausio leistino pareigybių skaičiaus patikslinimo.

 5. Berčiūnų pagrindinėje mokykloje padidinti priešmokyklinio ugdymo pedagogo pareigybės 0,44 etato (lėšos šiai etato daliai yra jau skirtos, o kita dalis 0,56 etato finansuojama iš mokinio krepšelio lėšų – ištaisoma klaida).

 6. Bernatonių mokykloje-darželyje padidinti auklėtojo padėjėjo pareigybės 0,5 etato (priešmokyklinio ugdymo grupė dirba 10,30 val.). Šiuo metu yra auklėtojo padėjėjo pareigybės 0,5 etato, o pagal Savivaldybės tarybos sprendimu patvirtintus normatyvus priklauso 1 etatas, kai grupė dirba 10,30 val.

 7. Velžio lopšelyje-darželyje dėl steigiamų dviejų priešmokyklinio ugdymo grupių padidinti pareigybių skaičių 3,75 – auklėtojo pareigybės 1,25 etato, auklėtojo padėjėjo pareigybės 2 etatus, meninio ugdymo pedagogo pareigybės 0,25 etato ir virėjo pareigybės 0,25 etato.

 **3. Kokių pozityvių rezultatų laukiama.**

Pareigybių įsteigimas padės įstaigoms atlikti numatytas funkcijas.

 **4. Galimos neigiamos pasekmės priėmus sprendimą, kokių priemonių reikėtų imtis, kad tokių pasekmių būtų išvengta.**

Naikinant pareigybes bus atleidžiami darbuotojai, su kuriais bus atsiskaitoma Darbo kodekso numatyta tvarka, įspėjimo laikotarpiu bus siūlomos laisvos, darbuotojo kompetenciją atitinkančios pareigybės.

 **5. Kokius galiojančius teisės aktus būtina pakeisti ar panaikinti, priėmus teikiamą projektą.**

 Teisės aktų keisti ar naikinti, priėmus sprendimą, nereikės.

 **6. Reikiami paskaičiavimai, išlaidų sąmatos bei finansavimo šaltiniai, reikalingi sprendimo įgyvendinimui.**

Šiuo sprendimo projektu steigiamos 8,5 pareigybės, naikinamos –13,75. Steigiamų pareigybių finansavimui reikės:

 1. Paįstrio Juozo Zikaro gimnazijos papildomų pareigybių finansavimas metams – 24 118 eurų.

 2. Smilgių gimnazijos papildomų pareigybių finansavimas metams – 5 908 eurai.

 3. Bernatonių mokyklos-darželio papildomos pareigybės finansavimas metams – 2 554 eurai.

 4. Velžio lopšelio-darželio papildomų pareigybių finansavimas metams – 25 110 eurų.

 Lėšos įstaigoms bus perskirstytos, tikslinant savivaldybės biudžetą.

 Sprendimo projektui nereikalingas antikorupcinis vertinimas.

Vedėja Stasė Venslavičienė